
Evelyn Wever- Cres; 


PROME MINISTER 


Den e lucha pa stop abuso y maltrato di hende muhe 


PROME MINISTER TA INSTITUI E COMISION; STOP 


VIOLENCIA CONTRA HENDE MUHE 
Lidera pa senora Miangela Ras, Directora di CEDEHM 


Diahuebs atardi durante conferencia di prensa di Gobierno di 
Aruba, Prome Minister Evelyn Wever-Croes a elabora riba e 
importancia pa sigui cu e lucha pa stop abuso y maltrato di 
hende muhe y di mucha muhe. Desde 25 di November pa 10 di 
December, Aruba tambe ta participando na e 16 dia di accion 
contra abuso y maltrato di hende muhe y mucha muhenan. 
Mundialmente, un den cada 3 hende muhe por bira victima 
di maltrato of abuso di su pareha, un abuso cu ta origina den 
sentimento cu ta biba cerca e hende homber, cu e hende muhe 
ta menos cu nan. 


Lamentablemente na Aruba, tambe e tipo di abusonan aki ta 
tuma luga. Esaki a resalta den un estudio conduci pa sra. Mr. 
Alida (Lili) J. Rasmijn-Marval, yama "Women's experiences of 
intimate partner violence in heterosexual relationships in Aruba 
and the negative health consequences". Apesar cu na Aruba 
hopi hende ta purba na tene esaki scondi, tin indicacion cu aki 
na Aruba tambe 1 den cada 3 mucha muhe hoben, of hende 
muhe, un momento den nan bida ta bira victima di abuso na 
man di su pareha. Lamentablemente, Aruba a conoce casonan 
na unda e pareha ta wordo severamente maltrata, lagando e 
paralitico, of hasta ta wordo mata. 


Prome Minister a indica cu mei mei di e 16 dianan di activismo 
aki, el a institui un comision nacional bou di liderazgo di e 
Directora di Centro di Desaroyo di Hende Muhe (CEDEHM) 
sefiora Miangela Ras, pa yuda Gobierno den e lucha aki pa stop 
e abuso y maltrato contra e ser femenino. El a splica cu un di 
e metanan di Desaroyo Sostenibel cu Nacionnan Uni a stipula 
pa un miho mundo, SDG5, ta indica cu mester purba logra 
igualdad, y empodera tur hende muhe. E comision cu a wordo 
institui, tin como encargo pa bin cu propuestanan concreto, 
con pa bringa e tipo di abuso aki eficasmente, pasobra cada 
caso ta tristo y doloroso. 


Mirando cu e comision lo toca diferente ministerio, Prome 
Minister a pon'e resorta bou Ministerio di Asuntonan General 
y lo bay consisti di 5 miembro cu lo ta e directora di CEDEHM 

como presidente, un secretario cu lo wordo apunta di 
Ministerio di Asuntonan General, un representante di Minister 
di Asuntonan Social y Husticia, un representante di sector 
semi-publico y un representante di sector priva, mirando cu 
e ta un comision nacional, cu lo haci tur esfuerso y accionnan 
coordina pa elimina tur desigualdad cu por ta existi den 
posicion di hende muhe y hende homber na Aruba. Tambe pa 
bringa y stop e abuso contra e ser femenino y pa e aspectonan 
y recomendacionnan den e Nacional Gender Policy, pa loke ta 
trata e grupo aki, pa cumpli cu e recomendacion ey. Den 6 luna 
e comision lo mester presenta un plan di implementacion na 
Gobierno di Aruba. 


"Mi ta spera cu awor cu a institui e comision aki, nos por 
haya mas informacion y clarificacion, kico exactamente ta e 
causa di maltrato y abuso contra hende muhe, kico nos por 
haci eficientemente, den termino corto, mediano of largo pa 
elmimina e abuso aki, y ki e rol di Gobierno ta pa cu esaki. 
Abuso y maltrato nunca ta bon, y no ta aceptabel. Bo no por 
hustifica abuso y maltrato. Nos mucha muhenan merece 
mesun oportunidadnan cu hende hombernan, y merece wordo 
trata cu respet. Esey nos ta para pe y nos comunidad tambe 
ta desea esaki pasobra ta asina so bo por garantisa un miho 
futuro pa pais aki. Mi ta desea e comision aki hopi sabiduria, 
y perseverancia pa por cumpli cu e meta di elimina abuso y 
maltrato di hende muhe", Prome Minister a expresa. 

Ursel Arends 


MINISTER 


MINISTER ARENDS TA FELICITA HUBLIARIONAN DI 
DEPARTAMENTO DI AVIACION CIVIL CU A CUMPLI 25 


Den conexion cu Dia 
Internacional di Aviacion 
Civil, Minister di Transporte 
Sr. Ursell Arends a bishita 
Departamento di Aviacion 
Civil pa celebra hunto cu 
e departamento, honra 
hubilarionan y tambe 
conmemora 100 afia di | 
aviacion na nos isla. 


Y 35 ANA DEN SERVICIO DI GOBIERNO 


Y 


Minister Arends ta felicita 
tur colega di Departamento | 
di Aviacion Civil pa e 
logronan impresionante 
aki. Un testamento di esnan 
den mundo di aviacion nan 
compromiso y dedicacion 
na e desaroyo continuo di 
e industria di aviacion na 
Aruba. 


Aviacion ta un industria 
cu ta hopi specialisa, hopi 
compleho, hopi demandante, cu su desafionan y riesgonan. 
P'esey Minister Arends tin hopi admiracion y hopi aprecio pa 
e pasion y dedicacion di esnan laborando den e industria di 
aviacion. 


Den nomber di Gobierno di Aruba, Minister di Transporte ta 
reconoce e esfuersonan vital pa mantene e standarnan halto y 
pa promove un ambiente di aviacion sigur y eficiente. 


Durante e celebracion a tuma e oportunidad pa duna atencion 
special na e hubilarionan na Directie Luchtvaart. 


Alvaira Croes cu ta cumpli 35 aña den servicio di Gobierno. 
Alvaira a cuminsatraha na otro Departamentonan, y na aña 2011 
a drenta Directie Luchtvaart. Na Directie Luchtvaart, Alvaira a 
traha na e Unit di licencia, y despues na e unit di Operations 


como Medewerker Luchtvaartoperationele Aangelegenheden. 
Awe, Alvaira ta un pilar importante pa e Departamento. 


Chantalle Schwengle-Pas cu ta cumpli 25 aña den servicio 
di Gobierno cu un trayectoria remarcabel den aviacion. 
Chantalle a cuminsa traha pa Gobierno den e funcion 
como Luchtverkeersleider, y actualmente ta Inspecteur 
Luchtvaartoperationele Zaken,  specialisa den Ground 
Operations y Cabin Safety. Mester remarca cu Chantalle, 
conhuntamente cu Corine Martis ta un die prome damanan na 
Aruba cu licencia di piloto. 


Minister Arends ta gradici director di Departamento di Aviacion 
Civil, Sr. Edwin Kelly pa e invitacion y ta felicita tur colega 
pa nan contribucion pa fomenta un cultura di colaboracion y 
promove excelencia den siguridad di aviacion na Aruba. 

Komasa Moduro 


MINISTER 


Un evento organisa pa Minister Xiomara Maduro 


E CULTURA DI ARUBA A BRIYA DURANTE E ANOCHI 
CULTURAL DI E DI 57 SESION PLENARIO DI CFATF 

Recientemente Aruba tabata e anfitrion di e 57 sesion plenario 
di Caribbean Financial Action Task Force (CFATF) aki na Aruba 
cu a conta cu mas di 250 participante di diferente pais den 
Caribe. Pa cu esaki, Minister di Cultura, Xiomara Maduro, a 
organisa un anochi cultural inolvidabel pa tur esnan presente. 
E evento aki, cu a tuma lugar na Renaissance Festival Plaza, 
tabata un exito cu a cera e invitadonan conoci cu e alma y 
curason di tradicion Arubiano atraves di musica, baile y 
cuminda. 


Minister Maduro a habri e anochi aki cu un caluroso bonbini, 
expresando su orguyo di e herencia cultural rico di nos Pais. 
'E anochi aki nos a celebra e diversidad y locual ta haci nos 
Pais unico. Tabata un honor pa comparti un parti di Aruba cu 
e distinguido invitadornan for di henter Caribe y mundo’, e 
mandatario a declara. 


Esnan cu a asisti a cera conoci cu nos platonan tradicional di 
Aruba, ofreciendo un sabor di e diversidad culinario di nos isla. 
E menu a wordo selecta pa inclui e faboritionan local y pasa 
bocanan delicioso, dunando tur esnan presente un experiencia 
unico di cumindanan autentico Arubiano. 


E anochi a sigui cu musica y entretenimiento cu musica 


Caribense y Arubiano, den encargo di NBO cu a demostra un 
variedad di estilo for di sonidonan di baladanan tradicional te 
ritmonan vibrante di nos dushi Carnaval. E musica no tabata 
solamente entretenimiento, pero tambe un refleho di e historia 
multicultural di nos Pais y su influencia riba e expresionnan 
artistico di nos isla. 


Finalmente, e anochi a culmina cu un presentacion di Massive 
Brassband, acompaña pa bailarinnan di Carnaval. Bisti den 
trahenan colorido, e bailarinnan a demostra un tiki di nos 
dushi Carnaval na tur esnan presente. Na final di e anochi 
aki, Minister Maduro a enfatisa e importancia di e intercambio 
cultural aki den fomenta comprension y union. 'Eventonan 
manera e Anochi Cultural cu a ser organisa ta esencial pa 
conecta culturanan cu otro y construi conexionnan. Nos ta 
orguyoso di a comparti un parti di nos herencia cu tur esnan 
presente y ta spera cu a laga un impresion duradero riba tur 
esnan cu tabata presente', Minister Maduro a finalisa. 


E anochi cultural no tabata solamente un anochi di 
entretenimiento, pero tambe un oportunidad significativo pa 
presenta e cultura di Aruba na un audiencia internacional, 
fortificando aun mas e reputacion di nos isla como un 
destinacion vibrante y rico na cultura. 

Geoffrey Wever 


MINISTER 


PROGRAMA NACIONAL PA COMBATI 
ECONOMIA INFORMAL 


Awe 7 di december Minister 
Geoffrey Wever a  ricibi 
oficialmente di e Comision 
Combati Economia Informal, e 
Programa Nacional pa combati 
e economia informal na Aruba. 
Combati e economia informal 
na Aruba ta forma parti integral 


di e maneho economico 
di Ministerio di Asuntonan | 
Economico, Comunicacion y 


Desaroyo Sostenibel. 


Na 2021 investigacion di 
Departamento di Asuntonan 
Economico, Comercio y 


Industria hunto cu Prof. 
Schneider a conclui cu e balor di actividadnan economico den 
e sector informal ta 2096 di e producto interno bruto. 


Economia informal ta actividadnan economico cu simpelmente 
bisa no ta cumpli cu leynan existente. Esaki ta encera entre 
otro no ta inscribi na Camara di Comercio, no tin permiso pa 
haci negoshi y no ta registra na Departamento di Impuesto. 
Esaki ta nifica cu esnan activo den e sector informal no tin e 
gastonan cu esnan cu si ta cumpli cu leynan. Esaki ta crea un 
situacion di competencia inhusto pa companianan cu si, na e 
manera correcto ta cumpli cu nos leynan. 


Riba peticion di minister Geoffrey Wever, conseho di minister 
a duna su aprobacion pa instala un comision pa traha un 
plan nacional pa combati e economia informal na Aruba. E 
comision wordo instala riba 10 di mei 2023 y ta consisti di 
representantenan di Departamento di Asuntonan Economico, 
Comercio y Industria, Departamento di Impuesto, Directie 
Arbeid en Onderzoek, Sociale Verzekeringsbank y Aruba 
Trade and Industry Association. 


Miembronan di e comision a traha hunto pa produci y entrega 


e Programa Nacional cu ta contene diferente accionnan pa 
combati e economia informal na Aruba pa e periodo 2024- 2027. 
Trabao di e comision lo enfoca riba implementa e diferente 
accionnan y lo entrega cada aña un relato riba tur e trabao 
haci, y lo monitor tambe e implementacion di e accionnan. 


Nos desaroyo economico ta depende grandemente di nos 
comerciantenan cu ta inverti y crea e cuponan di trabao y ta 
cumpli cu nos leynan. "Ta importante pa garantisa cu e punto 
di salida ta igual pa tur comerciante", segun minister Geoffrey 
Wever. "E Programa Nacional cu ta contene diferente accionan 
ta e prome stap di sector publico y priva pa hunto combati e 
economia informal". 


Minister Geoffrey Wever kier a gradici e Comision cu ta consisti 
di miembronan di Departamento di Asuntonan Economico, 
Comercio y Industria, Departamento di Impuesto, Directie 
Arbeid en Onderzoek, Sociale Verzekeringsbank y Aruba 
Trade and Industry Association pa e trabao grandi eherci pa 
traha e Programa Nacional, un cooperacion importante di 
sector publico y priva cu lo sigui traha hunto na un desaroyo 
positivo di nos economia. 

MINISTER GEOFFREY WEVER A DUNA 
PRESENTACION DI SUSTAINABLE DEVELOPMENT 
GOALS NA SCOL BASICO WASHINGTON 


Ariba 6 di december 2023, Minister Geoffrey Wever a haci 
un bishita na Scol Basico Washington, intercambiando cu 
e studiantenan di 6e klas den un dialogo tocante desaroyo 
sostenibel ye 17 Sustainable Development Goals di Nacionnan 
Uni. E bishita aki ta forma parti di e proyecto SDG Awareness 
na scolnan basico di Ministerio di Asuntonan Economico, 
Comunicacion y Desaroyo Sostenibel. 


Durante e presentacion interactivo, Minister Wever a enfoca 
riba e necesidad pa conserva medio ambiente y promove uzo 
prudente di recursonan natural, mientras ta fomenta e uzo di 
tecnologianan limpi y renobabel. A accentua cu cada accion 
individual di e hobennan y nos comunidad en general por 
tin un influencia positivo, especialmente contra e desafionan 
medioambiental cu nos mundo ta enfrentando. 


E dialogo cu e studiantenan a bira un sesion dinamico unda nan 
por a haci pregunta y comparti nan ideanan y preocupacionnan 
tocante temanan manera medio ambiente, barionan sostenibel, 
pobresa, hamber, educacion di calidad, derechonan igual y 
inclusividad. 


Un bes mas Minister Wever a keda impresiona cu e pasion y 
curiosidad cu e studiantenan a demostra.E muchanan di Scol 
Basico Washington a expresa nan ideanan innovativo y vision 
tocante e Metanan di Desaroyo Sostenibel (SDG's) pa Aruba. 


Minister Wever ta gradici e studiantenan, gerente y docentenan 
pa e oportunidad brinda pa duna presentacion di SDGs na Scol 
Basico Washington. 


"E nivel di consciencia y entusiasmo cu e hobennan a 
demostra tabata berdaderamente inspirante. Nan ta e lidernan 
di mañan, y ta importante cu nos ekipa nan cu e conocemento, 
mentalidad y hermentnan necesario pa enfrenta e retonan pa 
avansa un desaroyo sostenibel ," Minister Wever a enfatisa. 

Creek 


MINISTER 


ARUBA TAEKWONDO BOND A ENTREGA MINISTER 
ENDY CROES UN RECONOCEMENTO PA SU APOYO Y 
CONTRIBUCION CU E FEDERACION 


Masha pabien na tur atleta cu a participa den e campeonato di Taekwondo 
Aruba Open 2023 


Diasabra ultimo, Minister di Enseñansa y Deporte Endy Croes 
a atende e apertura di campeonato di Taekwondo Aruba 
Open 2023 organisa pa Aruba Taekwondo Bond (ARTBO). E 
campeonato deportivo a tuma luga na Compleho Deportivo 
Simeon Antonio. Durante e ocasion aki, Minister Endy Croes 
a hiba palabra y entrega diferente premio na e ganadonan. 
Minister Endy Croes a ricibi un reconocemento di ARTBO pa 
su contribucion y sosten cu e federacion. E campeonato tabata 
dividi den diferente categoria: infantil, cadet, hubenil y senior, 
cual a competi den modalidad di poomsae y combate kyorugui. 


Ademas, Taekwondo Aruba Open 2023 a conta cu e ekipo di 
Mexico cu a bin Aruba pa pariticipa den e campeonato. Tambe 
mester remarca cu e afa aki, cinco atleta di ARTBO a ricibi 
un reconocemento di Premio Excelencia den Deporte, esta 
Jaimar Chirinos, Aleysha Macea, Maelynn Fradl, Julio Ramos 
y Jennifer Baez. Pa finalisa, Minister Endy Croes ta felicita 
presidente Sr. Moises Fernandez y ful e directiva di ARTBO cu 
a organisa e campeonato aki, alabes ta felicita tur atleta cu a 
participa y entrega nan alma y cuerpo durante e competencia. 

y Feliz 2024 


Nos ta cerando un aña cu ta testigo 
di nos determinacion inkebrantabel. 
Nos a para firme y resiliente contra 
adversidadnan cu a purba kibra 
nos. Den e temporada di 
celebracion di e ultimo dianan di 
afía 2023, laga nos refleha riba e 
lasonan cu ta uni nos como un 
pueblo. Cada reto, cada desafio, 
cada atake, solamente a fortalece 
nos determinacion pa supera y 
reconstrui. Nada por a kibra nos y 
den 2024, laga nos sigui uni pa 
hunto nos enfrenta cualkier 
obstuculo cu sali den nos caminda. 


Gobierno di Aruba ta extende 

deseonan caluroso pa un Bon 
Pasco y un Aña Nobo di union 
inkebrantabel y triunfo. 


Nas tr un pnis 


INKEBRAKTABEL 


ANA DI UNION Y POSITIVISMO! 


